Pico Sacro

O **Pico Sagro**, chamado modernamente **Pico Sacro** e coñecido na antigüidade como **monte Ilicino** e **Mons Sacer**, está situado no concello de Boqueixón, na parroquia da Granxa.

## Descrición 
No cume existen unha ermida, unha cova con varias entradas, os restos dun castelo medieval e un vértice xeodésico.

O monte é un filón de cuarzo de 533 m de altura, illado doutras montañas. O cume está dividido por unha fenda, posibelmente artificial, chamada *Rúa da Raíña Lupa,* desde alí vense os cimentos dunha pequena fortaleza, reconstruída polo arcebispo de Compostela Alonso II de Fonseca en 1473.

Poucos metros por baixo da cima está a ermida de San Sebastián, fundada no século X e restaurada en varias ocasións. O 20 de xaneiro celébrase unha romaría neste lugar. 

Unha cova estreita e profunda atravesa o pico, lugar que segundo a tradición xacobea era unha das entradas ao inferno. A Vía da Prata, chamado ás veces camiño seabrés ou mozárabe, bordea a aba do pico.

## Lendas 
[miniatura|Mapa sobre a lenda xacobea da translación en *Historia del Apostol de Iesus Christo Sanctiago Zebedeo* ([1610), de Mauro Castellá Ferrer, no cal aparece o **Pico Sacro**.|313x313px]]
Na mitoloxía galega, a Raíña Lupa mandou os discípulos do apóstolo Santiago ó Pico Sacro (***Mons Illicinus*** tal como se recolle no códice Calixtino) para que construísen un sepulcro para o apóstolo, sen saber estes que no lugar estaba a cova do Inferno, e que alí vivía un dragón.

A uns 2 km ao SE do pico atopamos unha capela dedicada a Santiago coñecida como "de Santiaguiño" e unha fonte do século XVII que narra o encontro dos discípulos de Santiago co dragón do Pico Sacro.

Cando o ergotismo (fogardente ou *lume de Santo Antón*) inzaba Galicia, había o costume de que os doentes fosen ó Pico Sacro e, tras facer no cume unha ofrenda dun pan, rezaban a seguinte oración:
: *Pico Sagro, Pico Sagro,*
: *que te consagróu o bendito Sant-Iago,*
: *líbrame deste fogo airado,*
: *pola intercesión de la Virgen María,*
: *un Padre-nuestro e un Ave María*.
Ou, simplemente: "*Pico Sagro, Pico Sagro, sáname do mal que eu trago*".

Vicente Risco, que supón que este ensalmo data do século XIII, fai fincapé no feito de que non se dirixe a santo ningún, senón ó monte mesmo, como se este puidese escoitar e sandar.

## Galería de imaxes 

Ficheiro:Pico Sacro. Boqueixon. 01.jpg|Vista do Pico Sacro desde o pé.
Ficheiro:Pico Sacro. Boqueixon. 02.jpg|Vista do pico desde o pé
Ficheiro:Vista del Pico Sacro desde el pie.jpg|alt=|Vista desde o pé
Ficheiro:Pico Sacro. Boqueixon. 03.jpg|Vértice xeodésico
Ficheiro:Pico Sacro - 02 - Panorama polar.jpg|Panorama polar do Pico Sacro
Ficheiro:Cresta del Pico Sacro.jpg|Vista da crista do Pico Sacro desde o cume, cos cimentos do castelo en primeiro plano.
Ficheiro:Cima del Pico Sacro.jpg|Cume do pico
Ficheiro:Rúa da Raíña Lupa en Pico Sacro.jpg|Gabia denominada *Rúa da Raíña Lupa*, que divide o cume do pico.
Ficheiro:Cueva del Pico Sacro acceso Norte.jpg|Cova do Pico Sacro, acceso Norte.
Ficheiro:Cueva del Pico Sacro acceso Oeste.jpg|Cova do Pico Sacro, acceso occidental, situado máis preto da cima.
Ficheiro:Ermita de San Sebastián del Pico Sacro.jpg|Ermida de San Sebastián do Pico Sacro.
Ficheiro:Fuente de Santiaguiño - Vilanova - Vedra.jpg|Fonte do Santiaguiño en San Pedro de Vilanova (Vedra), onde se narra o encontro co dragón.
Ficheiro:J pcge c 34-n 08 19.jpg|*Camino de Chantada a Santiago pasando por la Barca del río Ulla. Benito Méndez. Santiago, 1812 agosto.*

## Notas 
## Véxase tamén 
### Outros artigos 
* Libredón
* Montes de Galiza
* Río Ulla
### Bibliografía 
* 
*